**О Б Я В Л Е Н И Е**

Областна дирекция „Земеделие“ - Враца

на основание чл.10а, ал.2 от Закона за държавния служител във връзка с чл. 14 от Наредбата за провеждане на конкурсите и подбора при мобилност на държавни служители и Заповед № 170/18.06.2025. г. на Директора на Областна дирекция “Земеделие”– Враца

**О Б Я В Я В А:**

## **Конкурс за заемане на длъжността „главен експерт”- в Главна дирекция „Аграрно развитие” при Областна дирекция „Земеделие” – Враца и определя:**

**1.** **Изисквания за заемане на длъжността:**

**1.1. Минимални изисквания за заемане на длъжността съгласно Класификатора на длъжностите в администрацията:**

- степен на завършено образование – висше,

- минимална образователна степен - „бакалавър”;

- минимален професионален опит – 2 години или придобит IV младши ранг;

**1.2. Допълнителни изисквания за заемане на длъжността:**

**-** професионална област - селско и горското стопанство, геодезия; агрономство; агроинженерство; агроикономика; икономика, технически и инженерни специалности

- умения: Oриентация към резултати, работа в екип, фокус към клиента(вътрешен/външен), комуникативна компетентност, професионална компетентност, дигитална компетентност - умения за работа с компютър и ползване на MS Office, MS Word, MS Excel, Internet;

- кандидатите да отговарят на условията на чл. 7 от Закона за държавния служител.

***\* Допълнителни умения и квалификации, носещи предимство за кандидатите:***

Свидетелство за управление на МПС.

**2. Описание на длъжността**:

Подпомага действията на Директора на Областна дирекция „Земеделие”, Главния секретар и Главния директор на Главна дирекция „Аграрно развитие” при осъществяване на правомощията им за ефективно провеждане на държавната политика в областта на земеделието и горите.Изготвя отчети, анализи и доклади за състоянието на земеделето на територията на област Враца и прави конкретни предложения за развитието му; Изпълнява дейности в съответствие с българското законодателство и нормативните документи на ЕС, свързани с провеждането на аграрната и държавната политика на територията на общинската служби по земеделие.

Познаване на нормативната уредба, свързана с дейността на Областна дирекция “Земеделие” – Враца – Закон за собствеността и ползването на земеделските земи /ЗСПЗЗ/, Правилник за прилагане на закона за собствеността и ползването на земеделските земи /ППЗСПЗЗ/, Закон за възстановяване на собствеността върху горите и земите от горския фонд /ЗВСГЗГФ/, Правилник за прилагане на закона за възстановяване на собствеността върху горите и земите от горския фонд /ППЗВСГЗГФ/, Закон за подпомагане на земеделските производители, Закон за арендата в земеделието, Закон за опазване на земеделските земи, Кодекса за поведение на служителите в държавната администрация, Устройствения правилник на Областните дирекции „Земеделие“ ” и други, свързани с работата и преките задължения, произтичащи от заеманата длъжност.

**3. Начин за провеждане на конкурса:**

- Тест за познания от професионалната област на длъжността и относно администрацията

- Интервю.

**4. Необходими документи за кандидатстване:**

**-** Заявление за участие в конкурса съгласно Приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители;

- Декларация, съгласно чл. 17, ал.3, т.1 на Наредбата за провеждане на конкурсите и подбора при мобилност на държавни служители от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност (по образец);

- Копия от документи за придобитата образователно-квалификационна степен, допълнителна квалификация и правоспособност, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

- Копие от документи, удостоверяващи продължителността на професионалния опит или придобития ранг като държавен служител;

- Други документи, свързани с изискванията за заемане на длъжността;

- Автобиография.

Образци от: Заявление за участие в конкурса, съгласно Приложение № 3 към чл. 17, ал. 2 от НПКПМДС; Декларация (образец), съгласно чл.17, ал.3, т.1 от НПКПМДС; Декларация (образец), съгласно чл.7 от ЗДСл; Декларация за идентичност на лице с различни имена (образец) и длъжностната характеристика за конкурсната длъжност се получават в Областна дирекция “Земеделие” - Враца, гр. Враца, бул. “Христо Ботев” № 78, етаж 1, стая 7, тел. 092/649328 и на сайта на ОД „Земеделие” - Враца: [**http://www.mzh.government.bg/ODZ-Vratza/bg/Home.aspx**](http://www.mzh.government.bg/ODZ-Vratza/bg/Home.aspx)**.**

**\* Забележка:**

**1.Копията на документите, приложени към заявлението от кандидата, се заверяват саморъчно от лицето с: „Вярно с оригинала” и подпис.**

**2.При различия на личните имена на подалия заявление кандидат и приложените документи за кандидатстване към него, се представя саморъчно подписана Декларация за идентичност на лице с различни имена.**

**5. Срок за подаване на документите - 10** календарни дни от датата на публикуване на обявлението.

**Краен срок за подаване на документите – 30.06.2025 г.**

**6. Място за подаване на документите:**

Кандидатите следва да подадат документите си в Областна дирекция “Земеделие”– Враца лично или чрез пълномощник на адрес: гр. Враца, бул. “Христо Ботев” № 78, етаж 1, стая 7, тел. 092/649328.

Документите си кандидатите могат да подават и по електронен път на официалната електронна поща на Областна дирекция “Земеделие” – Враца: odzg\_vraca@mzh.government.bg, като заявлението за участие в конкурса, съгласно Приложение № 3 към чл. 17, ал. 2 от НПКПМДС и Декларацията (образец), съгласно чл.17, ал.3, т.1 от НПКПМДС следва да бъдат подписани от кандидата с електронен подпис. В този случай длъжностна характеристика и информация относно пречките за назначаване на държавна служба, посочени в чл. 7, ал. 2 от Закона за държавния служител, се изпращат на кандидата по електронен път.

**7. Общодостъпно място, на което ще се обявяват списъци или други съобщения, свързани с конкурсите**:Информационното табло на Областна дирекция “Земеделие” – Враца, гр. Враца, ул.”Христо Ботев” № 78, етаж 1 и интернет страницата на ОД „Земеделие” - Враца на адрес: [**http://www.mzh.government.bg/ODZ-Vratza/bg/Home.aspx**](http://www.mzh.government.bg/ODZ-Vratza/bg/Home.aspx)

**8. Минимален размер на основна заплата за длъжността: 1077 лв.**

\* Индивидуалният размер на основната месечна заплата ще бъде определен в зависимост от професионалния опит на спечелилия конкурса кандидат, съгласно Наредбата за заплатите на служителите в държавната администрация.

**9.** **Допълнителна информация:**

Съгласно чл. 14, ал. 4 от НПКПМДСл българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при постигнати равни крайни резултати от проведената процедура.